**РЕПУБЛИКА СРБИЈА**

**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2023. до 31.12.2023.године

Ниш, фебруар 2024.године

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

**ГРАД НИШ**

Николе Пашића 24

18 000 Ниш

ПИБ 100232752

Матични број: 17620541

**II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦА ЛОКАЛНЕ САМОУПРАВЕ:**

1. Јавно предузеће Завод за урбанизам Ниш

2. Јавно предузеће „Градска стамбена агенција“ Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

**ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. до 31.12.2023.године**

Табела 1 у 000 динара

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | Јавно предузеће/друштво капитала | Укупни приходи | | Укупни расходи | | Нето резултат | |
| План | Реализација | План | Реализација | План | Реализација |
| 1 | ЈП Завод за урбанизам Ниш | 128.215 | 124.851 | 127.873 | 124.554 | 342 | 297 |
| 2 | ЈП Градска стамбена агенција Ниш | 58.100 | 21.724 | 48.950 | 29.792 | 9.150 | -8.068 |
|  |  |  |  |  |  |  |  |
|  | **УКУПНО** | **186.315** | **146.575** | **176.823** | **154.346** | **9.492** | **-7.771** |

Табела 2 у 000 динара

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ред. бр. | Јавно предузеће/друштво капитала | Број запослених | | Средства за зараде (Бруто I) | | Субвенције | | Кредитна задуженост |
| План | Реализација | План | Реализација | План | Реализација | Стање на дан 31.12.2023. |
| 1 | ЈП Завод за урбанизам Ниш | 71 | 68 | 83.777 | 76.230 | 0 | 0 | 0 |
| 2 | ЈП Градска стамбена агенција Ниш | 11 | 9 | 20.531 | 14.483 | 0 | 0 | 0 |
|  |  |  |  |  |  |  |  |  |
|  | **УКУПНО** | **82** | **77** | **104.308** | **90.713** | **0** | **0** | **0** |

¹ Кредитна задуженост последњег дана извештајног периода

1. **Назив предузећа:**Јавно предузеће Завод за урбанизам Ниш

**Седиште:** Ниш, 7.јули број 6

**Претежна делатност:** 7411-Архитектонска делатност

**Матични број:** 07261063

**Програм пословања:**

Програм пословања Јавног предузећа Завод за урбанизам Ниш за 2023.годину донео је Надзорни одбор предузећа, Одлуком број 4262/4-2 од 01.12.2022.године, а Скупштина Града Ниша дала сагласност Решењем број 06-1157/2022-19-02 од 28.12.2022.године.

Програм о изменама Програма пословања Јавног предузећа Завод за урбанизам Ниш за 2023.годину донео је Надзорни одбор предузећа, Одлуком број 2802/3-2 од 30.10.2023.године, а Скупштина Града Ниша дала сагласност Решењем број 06-838/2023-13-02 од 29.11.2023.године.

**Образложење одступања:**

У извештајном периоду 01.01.2023.-31.12.2023.године укупни приходи износе 124.851.000 динара (планиран је износ од 128.215.000 динара), а укупни расходи 124.554.000 динара (планиран је износ од 127.873.000), тако да је исказан позитиван финансијски резултат (добитак) у износу од 297.000 динара.

Што се тиче остварених прихода, од укупно планираних пословних прихода по основу реализације поверених послова за Град Ниш (годишњи план: 70.000.000 динара), у периоду јануар-децембар 2023.године остварен је приход у износу од 87.337.352 динара, што је 124,77% годишњег плана, услед повећаних потреба града за израдом техничке документације.

Приходи по основу послова на тржишту и остали приходи (годишњи план: 58.215.000 динара), остварени су у износу од 37.514.000 динара или 64,44% годишњег плана.

Расходи за периoд јануар-децембар 2023.године извршени су у оквиру укупно планираног износа.

Расходи материјала, расходи зарада, накнада зарада и остали расходи планирани су за период 01.01-31.12.2023.године у износу од 127.873.000 динара, а извршени у износу од 124.554.000 динара.

Расходи материјала извршени су у износу од 93%, а остали пословни расходи у износу од 97% планираних расхода на годишњем нивоу.

Финансијски и остали расходи су реализовани у износу од 21.029 динара и односе се на расходе камата и обезвређивање потраживања и краткорочних пласмана.

На дан 31.12.2023.године предузеће није кредитно задужено.

Средства за зараде (бруто 1), за период 01.01-31.12.2023.године, планирана су у износу од 83.777.000 динара, а реализација у истом периоду износи 76.230.000 динара.

Број запослених по Програму пословања за 2023.годину је 71 (седамдесетједан).Укупан број запослених на дан 31.12.2023.године износи: 62 (шестдесетдва) на неодређено време и 6 (шест) на одређено време, а једној запосленој на неодређено време мирује радни однос по основу обављања јавне функције.

2. **Назив предузећа:** Јавно предузеће „ Градска стамбена агенција“ Ниш

**Седиште:** Ниш, Генерала Милојка Лешјанина број 8

**Претежна делатност:** 6499-Остале непоменуте финансијске услуге, осим осигурања и пензијских фондова

**Матични број:** 17263838

**Програм пословања:**

Програм пословања Јавног предузећа „Градска стамбена агенција“ Ниш за 2023.годину донео је Надзорни одбор предузећа, Одлуком број 01-1431/1-3 од 30.11.2022.године, а Скупштина Града Ниша дала сагласност Решењем број 06-1157/2022-20-02 од 28.12.2022.године.

Програм o изменама и допунама Програма пословања Јавног предузећа „Градска стамбена агенција“ Ниш за 2023.годину, број 01-864/1-2-1, донео је Надзорни одбор предузећа, на седници одржаној 06.10.2023.године, а Скупштина Града Ниша дала сагласност Решењем број 06-838/2023-15-02 од 29.11.2023.године.

**Образложење одступања:**

Програмом пословања ЈП Градска стамбена агенција Ниш за период јануар-децембар 2023.године планирани су укупни приходи у износу од 58.100.000 динара, а реализација је 21.724.000 динара, од чега су приходи од закупа станова у износу од 7.767.000 динара, а финансијски и остали приходи у износу од 13.957.000 динара, а није било прихода од продаје станова.

Што се тиче расхода, планиран је износ од 48.950.000 динара, а реализован износ од 29.792.000 динара (реализација се односи на:расходе материјала и енергије, расходе зарада, накнада зарада и остале личне расходе, трошкове производних услуга, нематеријалне трошкове, финансијске и остале расходе).

Према евидентираним укупним приходима од 21.724.000 динара и укупним расходима од 29.792.000 динара, у извештајном периоду 01.01.-31.12.2023.године исказан је негативан финансијски резултат (губитак) у износу од 8.068.000 динара.

На дан 31.12.2023.године предузеће није кредитно задужено.

Средства за зараде (бруто 1), планирана су за период 01.01-31.12.2023.године у износу од 20.531.160 динара, а реализација износи 14.483.431 динара.

Планирани број запослених по Програму пословања за 2023.годину је 11 (једанаест) запослених.

Укупан број запослених за који je извршена исплата зарада, износи 9 (девет).

**IV ЗАКЉУЧНА РАЗМАТРАЊА И НАПОМЕНЕ**

Ова Информација обухвата параметре о степену усклађености планираних и реализованих активности из Програма пословања јавних предузећа, чији је оснивач Град Ниш, над којима Градска управа за грађевинарство врши надзор и то:

1.ЈП Завод за урбанизам Ниш;

2. ЈП „Градска стамбена агенција“ Ниш.

Наведена предузећа благовремено су доставила извештаје о реализацији годишњег програма пословања за период 01.01.-31.12.2023.године, на прописаним обрасцима, са одлуком Надзорног одбора предузећа о усвајању истих.

Број запослених на неодређено време у јавним предузећима која су предмет ове информације у складу је са Одлуком о максималном броју запослених на неодређено време у систему јавног сектора Града Ниша за 2017.годину („Службени лист Града Ниша“, број 106/2017, 18/2018, 65/2018, 44/2019, 63/2019, 69/2019 и 85/2019).

Јавно предузеће Завод за урбанизам Ниш је са 31.12.2023.године исказало добитак.

Укупни приходи, као и укупни расходи предузећа остварени су у износу од 97% планираних вредности у 2023.години.

Према образложењу предузећа, од битног значаја за реализацију програма пословања је уговор са оснивачем, као и уговор са ЈП Дирекција за изградњу Града Ниша, динамика извршења и редовна исплата обавеза по том основу.

Међутим, потребно је и континурано обезбеђивање додатних послова на тржишту, у постуцима јавних набавки, што у крајњем утиче на бољи резултат пословања предузећа.

Ради превазилажења настале ситуације, обезбеђивања потребног обима финансијских средстава за континурано обављање делатности, предузеће наводи да је неопходно и преиспитивање актуелне политике ценa услуга за појединачне послове и утврђивање цена пружања услуга за обављање поверене делатности за потребе оснивача.

Јавно предузеће „Градска стамбена агенција“ Ниш је за дати извештајни период исказало негативан финансијски резултат.

Овај резултат је, према наводима предузећа очекиван, јер је у току припрема пројектне документације за изградњу објеката у Улици Петра Аранђеловића на Леденој Стени и Улици Душана Поповића на локацији Црвена Звезда у Нишу.

.

ГРАДСКО ВЕЋЕ ГРАДА НИША

Број:180-2/2024-03

Ниш, 01.03.2024.год. ПРЕДСЕДНИЦА

Драгана Сотировски